stanford-oval/wikipedia huggingface dataset:
07 โชว์
ช่วงต่าง ๆ ของรายการ > รอบตัดสิน (รูปแบบปี พ.ศ. 2549 - 2550)

โดยในรอบนี้จะผู้สนับสนุนหลักอยู่ 14 ป้าย โดยมีรูปหน้าพิธีกรทั้ง 5 คน คนละ 3 - 4 ป้าย ในแต่ละสัปดาห์ (ยกเว้นรูปหน้าคุณสัญญา ซึ่งมีเพียงป้ายเดียว) โดยแต่ละคนมี 300, 500, 1,000 และ 10,000 คะแนน (ผู้สนับสนุนในรอบนี้คือ รถจักรยานเทอร์โบ ต่อมาเปลี่ยนเป็น แป้งเบบี้มายด์ ตามลำดับ) โดยให้ทีมดารารับเชิญเลือกทีมละ 1 ป้าย เปิดป้ายเจอพิธีกรคนไหน คนนั้นต้องเตรียมตัวร้องเพลงทันที (ในกรณีที่เปิดเจอป้ายติดลบ คะแนนโหวตของทีมพิธีกรจะถูกลบจากแผ่นป้ายที่เปิดไว้ แต่ในกรณีที่เจอป้าย 10,000 คะแนน ทีมที่เปิดเจอจะได้รับเงินรางวัล 10,000 บาท ไปก่อนเพื่อเป็นรางวัลสะสมในทีม)
ช่วงต่าง ๆ ของรายการ > รอบแจ็กพอต (รูปแบบที่ 2)

ในรอบนี้ให้ผู้เข้าแข่งขันที่เข้ารอบแจ็กพอตทั้ง 3 คน ช่วยกันโยกปั๊มน้ำใส่กระบอกให้ได้มากที่สุดภายในเวลา 60 วินาที โดยตัวกระบอกมีจะมีระดับน้ำอยู่ทั้งหมด 6 ขีด ซึ่งจะมีตั้งแต่ระดับ 3,000 บาท / 5,000 บาท / 10,000 บาท / 30,000 บาท / 50,000 บาท และ 100,000 บาท ถ้าทำถึงขีดที่ 6 เกมจะหยุดลงและจะได้รับเงินรางวัล 130,000 บาท พร้อมกับรางวัลใหญ่ หากรอบที่แล้วได้300000 ฿ แล้วแจ็คผอตแตกในรอบสุดท้ายจะได้รับรางวัลรวมทั้งหมด430000฿ โดยจะแบ่งให้กับ ผู้เข้าแข่งขัน 100000฿ หรือ มากกว่า100000฿ ผู้โชคดีที่โทรเชียร์กลุ่มผู้เข้าแข่งขันจะได้รับ 30000฿และผู้โชคดีที่ส่งชิ้นส่วนจะได้รับรางวัลใหญ่จากผู้ร่วมสนับสนุนในการชิงโชค  แต่ถ้าหากหมดเวลาในระดับน้ำเท่าไหร่ ก็จะได้รับเงินเท่าที่สะสมกลับบ้านไป ผู้โชคดีที่เชียร์จะได้รับ 15000 บาท และผู้โชคดีที่ส่งชิ้นส่วนจะได้รับทองคำหนัก 1 บาท ผู้สนับสนุนหลักในการมอบเงินรางวัลและการชิงโชคคือแชมพูรีจอยส์ร่วมกับลูกอมสตาร์แมกซ์และนมข้นหวานตรามะลิ ต่อมาเป็นแชมพูรีจอยส์ร่วมกับลูกอมสตาร์แมกซ์และผลิตภัณฑ์เครื่องดื่มคาลพิโก้ (ต่อมาเปลี่ยนชื่อคาลพิส แลตโตะ)
เกมนี้เริ่มใช้ตั้งแต่ปี พ.ศ. 2545 - 2546
ช่วงต่าง ๆ ของรายการ > รอบแจ็กพอต (รูปแบบที่ 3)

ในรอบให้ผู้เข้าแข่งขันทั้ง 4 คน ที่เข้ารอบแจ็คพอตจะส่งตัวแทนมา 3 คน ให้นั่งม้าหมุน โดยทีมงานจะหมุนตัวม้าหมุนจนครบ 10 รอบ โดยรอบแรกหมุน 30 วินาที ส่วนรอบที่ 2 ไปเก็บสลากที่มีสัญลักษณ์ rejoice กลางอากาศ ภายในเวลา 60 วินาที รวมทั้ง 2 รอบ ผู้แข่งขันต้องทำได้ภายในเวลา 90 วินาที ถ้าหากผู้เข้าแข่งขันทั้ง 3 เก็บสลากตราสัญลักษณ์ rejoice จนครบ 30 ใบ โดยแต่ละใบมีมูลค่าใบละ 3,000 บาท เกมจะยุติลงและจะได้รับเงินรางวัล130,000฿ โดยผู้เข้าแข่งขันได้รับ 100,000 บาท  ทางบ้านที่โทรศัพท์จะได้รับ 30,000 และทางบ้านที่ส่งชิ้นส่วนจะได้รับรางวัลใหญ่จากผู้สนับสนุนในการชิงโชค แต่ถ้าหากขับไม่ถึง 30 ใบ ก็จะได้รับเงินเท่าที่ทำได้กลับบ้านไป ทางบ้านที่โทรจะได้รับ 15000฿ และผู้โชคดีที่ส่งชิ้นส่วนจะได้รับทองคำ 1 บาท ภายหลังลดจำนวนรางวัลเป็นเงินรางวัล 100,000฿ กับรางวัลใหญ่จากสปอนเซอร์
ผู้สนับสนุนเงินรางวัลและผู้สนับสนุนในการชิงโชคคือแชมพูรีจอยส์ร่วมกับข้าวเกรียบรวยเพื่อนและสำนักงานท่องเที่ยวไทย ต่อมาเป็น รีจอยส์ร่วมกับไฟน์ไลน์ และวาระสุดท้ายเป็น รีจอยส์ร่วมกับนมตราหมี
เกมนี้เริ่มใช้ตั้งแต่ปี พ.ศ. 2546 - 2547
ช่วงต่าง ๆ ของรายการ > รอบแจ็กพอต (รูปแบบที่ 4)

กติกาคือ ผู้แข่งขันหมุนต้องวงล้อของผลิตภัณฑ์รีจอยส์ โดยก่อนที่จะเล่น ให้ทีมที่ชนะเลือกก่อนว่าจะเอาเป็นแชมพูหรือครีมนวดผม ซึ่งมีทั้งหมด 6 สูตร (ตามที่ผลิตในขณะนั้น) เมื่อเลือกแล้วต้องหมุนวงล้อเพื่อลุ้นว่าตกช่องไหน ยกตัวอย่างเช่น เลือกครีมนวดผมรีจอยส์ ก็ต้องไปตกที่ช่องครีมนวดผมรีจอยส์ของสูตรไหนก็ได้ หากตกช่องที่เลือกไว้ ได้รับเงินรางวัล 100,000 บาท ทันที ต่อมาเป็นเงินรางวัล 1,100,000 บาท โดยจะแบ่งให้กับผู้เข้าแข่งขัน 100,000 ฿ และ ทางบ้าน 1ล้านบาท แต่ถ้าไม่ตรงจะได้รับเงินรางวัลที่สะสมมาในรอบก่อนหน้านั้น ต่อมาในกรณีที่แจ๊คผอตไม่แตก ทางบ้านจะได้รับ 100,000 ฿ ปกติ
ช่วงปี 47-48 รีจอยส์เป็นผู้สนับสนุนเงินรางวัล
ในปี 48 ได้เพิ่มสปอนเซอร์มาร่วม คือ รีจอยส์ร่วมกับเลย์
ช่วงต่าง ๆ ของรายการ > รอบแจ๊คพอต (รูปแบบ พ.ศ. 2551 - 2552)

โดยในรอบนี้จะมีแผ่นป้ายผู้สนับสนุนหลักอยู่ 14 ป้าย ซึ่งมีเลข 1 - 5 สลับกันอยู่ 13 ป้าย และป้ายพิเศษ 1 ป้าย ซึ่งเป็นเงินรางวัล 10,000 บาท และสามารถใช้แทนเลขไหนก็ได้ (ผู้สนับสนุนในขณะนั้นคือ กาแฟเนเจอร์กิ๊ฟ) โดยต้องทายว่า ป้ายต่อไป เล็กกว่าหรือใหญ่กว่า (ซึ่งกติกานี้ได้นำมาจากรูปแบบรายการ "พลิกล็อค") ถ้าทายถูกจะได้ป้ายละ 10,000 บาท หากทายถูกครบ 5 ป้าย จะได้รับเงินรางวัล 100,000 บาท ซึ่งมีเงินรางวัลสูงสุดคือ 110,000 บาท แต่ถ้าหากตอบผิดเกมจะยุติลงและรับเงินรางวัลเท่าที่ทำได้
ช่วงต่าง ๆ ของรายการ > รอบแจ๊คพอต (รูปแบบปี พ.ศ. 2552 - 2553)

โดยในรอบนี้จะมีแผ่นป้ายผู้สนับสนุนหลักอยู่ 14 ป้าย โดยมีป้ายพีธีกร (ยกเว้นคุณสัญญา ซึ่งต่อมาได้เพิ่มเป็น 1 ป้าย) และผู้ชนะจากการประกวด สู่ฝันปั้นดาวอีก 3 คน เป็น 7 คน ต่อมาเป็นเพิ่มเชาเชาและเพิ่มเป็น 16 แผ่นป้าย (ผู้สนับสนุนในขณะนั้นคือ กาแฟเนเจอร์กิ๊ฟ) โดยให้ดารารับเชิญทั้ง 2 ทีมเลือกป้าย โดยรอบแรก เลือกแถวบน และรอบสอง เลือกแถวล่าง จนครบ 4 คนในแต่ละรอบ โดยต้องเล่นเกมให้ชนะทีมพิธีกร ถ้าชนะในแต่ละรอบได้ ก็จะได้รับเงินรางวัล 10,000 บาท
รอบเปิดป้ายสะสมเงินรางวัล/รอบเปิดป้ายตกรอบ > (รูปแบบปี พ.ศ. 2545 - 2546)

โดยในรอบนี้จะผู้สนับสนุนอยู่ 18 ป้าย (ผู้สนับสนุนในรอบนี้คือผงซักฟอกบิ๊ก) มีโล้โก้ผงซักฟอกบิ๊กอยู่ 15 ป้าย และตัวหยุด 3 ป้าย โดยทีมผู้ชนะจะต้องผลัดกันเลือกให้เจอป้ายโล้โก้ผงซักฟอกบิ๊กไปเรื่อย ๆ หากเปิดเจอโล้โก้ผงซักฟอกบิ๊กใบป้ายแรกจะได้รับเงินรางวัล 5,000 บาท และถ้าหากเปิดเจอในป้ายต่อ ๆ ไป จะได้รับเงินรางวัลป้ายละ 300,000 บาท แต่ถ้าเปิดเจอตัวหยุดเกมจะหยุดทันที และได้รับเงินรางวัลที่สะสมกลับไป
รอบเปิดป้ายสะสมเงินรางวัล/รอบเปิดป้ายตกรอบ > (รูปแบบปี พ.ศ. 2547 - 2548)

โดยในรอบนี้จะมีแผ่นป้ายผู้สนับสนุนหลักอยู่ 16 ป้าย โดยมีป้าย 1,000 บาท (4 ป้าย) 2,000 บาท และ 3,000 บาท อย่างละ 3 ป้าย ป้ายโบนัส ซึ่งมีมูลค่า 10,000 บาท และป้ายหยุดอีกอย่างละ 3 ป้าย (ผู้สนับสนุนในรอบนี้คือ น้ำยาปรับผ้านุ่ม smart, รถจักรยานเทอร์โบ และธนาคารกรุงศรีอยุธยา ตามลำดับ) โดยกติกาคือ ผู้ที่เข้ารอบจากรอบมิวสิคแอ็คชั่นจะต้องเปิดป้ายรางวัลเรื่อย ๆ จนกว่าจะได้เงินสูงสุดก่อนเล่นเกมด่านสุดท้าย แต่ถ้าเจอตัวหยุดเกมจะยุติทันทีพร้อมกับเงินที่สะสมไว้
รอบเปิดป้ายสะสมเงินรางวัล/รอบเปิดป้ายตกรอบ > (รูปแบบปี พ.ศ. 2551)

โดยในรอบนี้จะมีแผ่นป้ายผู้สนับสนุนหลักอยู่ 14 ป้าย เป็นเงิน 5,000 บาท ทั้งหมด 9 ป้าย และตัวหยุดซึ่งเป็นหน้าพิธีกรทั้ง 5 คน คนละ 1 ป้าย (ผู้สนับสนุนในขณะนั้นคือ แป้งเบบี้มายด์) โดยให้ผู้เข้าแข่งขันที่ตกรอบจากการประกวด สู่ฝันปั้นดาว ในสัปดาห์นั้นเป็นคนเลือก เปิดได้เท่าไหร่เอาไปเท่านั้น
แหล่งข้อมูลอื่น

07 โชว์ เก็บถาวร 2010-03-15 ที่ เวย์แบ็กแมชชีน
ตอนสุดท้ายของ 07 โชว์
เบลลา พอร์ช

เดนารี เทย์เลอร์ (อังกฤษ: Denarie Taylor; เกิด 8 กุมภาพันธ์ ค.ศ. 1997) หรือชื่อในวงการคือ เบลลา พอร์ช (อังกฤษ: Bella Poarch, /pɔːrtʃ/ porch) เป็นผู้มีชื่อเสียงทางบริการเครือข่ายสังคมและนักร้องชาวอเมริกันที่เกิดในฟิลิปปินส์ เมื่อวันที่ 17 สิงหาคม 2020 เธอสร้างวิดีโอที่มียอดผู้ชมชอบสูงสุดบนติ๊กต็อก โดยทำการลิปซิงก์เพลง "เอ็มทูเดอะบี" ของแร็ปเปอร์ชาวบริติช มิลลี บี. บัญชีติ๊กต็อกของเธอยังมียอดผู้ติดตามมากที่สุดในฟิลิปปินส์ด้วย ในเดือนพฤษภาคม 2021 เธอออกซิงเกิลเปิดตัวชื่อ "บิวด์อะบิตช์"
ณ วันที่ 8 กุมภาพันธ์ 2023 เธอมียอดผู้ติดตามกว่า 92.8 ล้านคนบนติ๊กต็อก ซึ่งมากเป็นอันดับสามบนแพลตฟอร์มดังกล่าว รองจากกาบี ลาเม และชาร์ลี ดาเมลิโอ เธอเซ็นสัญญากับค่ายเพลงวอร์เนอร์เรเคิดส์ในปี 2021
ชีวิตช่วงแรก

เบลลา พอร์ช เกิดเมื่อวันที่ 8 กุมภาพันธ์ ค.ศ. 1997 ในฟิลิปปินส์ พ่อแม่ของเธอเป็นชาวฟิลิปปินส์ พอร์ชได้รับการเลี้ยงดูโดยย่าของเธอในชุมชนแออัด เมื่ออายุ 3 ขวบ เธอจึงถูกรับอุปการะเป็นบุตรบุญธรรม พ่อบุญธรรมของเธอเป็นชาวอเมริกัน ซึ่งเคยเข้ารับราชการในกองทัพสหรัฐ ส่วนแม่บุญธรรมของเธอเป็นชาวฟิลิปปินส์ ทั้งคู่พบกันที่ประเทศซาอุดีอาระเบีย ซึ่งพ่อบุญธรรมของเธอประจำการอยู่ที่นั่น ก่อนอพยพสู่ฟิลิปปินส์ ในบทสัมภาษณ์เธอกล่าวว่า เธอและพี่ชายบุญธรรมถูกทารุณอย่างหนักตลอดช่วงวัยเด็ก จนกระทั่งเธอสมัครเป็นทหาร พอร์ชอาศัยอยู่ในฟาร์มกับครอบครัว รวมถึงพี่สาวบุญธรรมสองคนและพี่ชายบุญธรรมอีกหนึ่งคน เธอมีหน้าที่รับผิดชอบหลายอย่าง แม้จะอายุเพียง 7 ขวบก็ตาม พอร์ชกล่าวว่าพี่สาวบุญธรรมไม่ได้รับการปฏิบัติเช่นนี้ เธอถูกพ่อทารุณทั้งทางร่างกายและจิตใจ ในขณะที่แม่กลับเพิกเฉย ครอบครัวของเธอ (ยกเว้นพี่สาวบุญธรรม) ย้ายไปซานฟรานซิสโกเพื่ออาศัยอยู่กับป้าเป็นเวลาสองถึงสามเดือน ก่อนจะย้ายไปรัฐเท็กซัสเมื่อเธออายุ 13 ปี เนื่องจากพ่อต้องผ่าตัดหลอดเลือดเลี้ยงหัวใจ เธอกล่าวว่าเธอถูกทารุณน้อยลง แต่ยังคงเผชิญกับการทารุณทางจิตใจภายในบ้านอยู่
แหล่งข้อมูลอื่น

เบลลา พอร์ช ที่อินเทอร์เน็ตมูวีเดตาเบส
เบลลา พอร์ช ที่ยูทูบ
สโมสรฟุตบอลสุพรรณบุรี

สโมสรฟุตบอลสุพรรณบุรี  เป็นสโมสรฟุตบอลในประเทศไทยจากจังหวัดสุพรรณบุรี ปัจจุบันแข่งขันอยู่ในไทยลีก 2
ประวัติสโมสร

สโมสรฟุตบอลจังหวัดสุพรรณบุรี เริ่มต้นมาจากการต่อยอดให้นักเตะเยาวชนจากจังหวัดสุพรรณบุรี ที่สามารถคว้าแชมป์การแข่งขันกีฬาเยาวชนแห่งชาติ ครั้งที่ 12 (พ.ศ. 2539) ที่จังหวัดกำแพงเพชร ที่ประกอบด้วยผู้เล่นชาวสุพรรณบุรีโดยกำเนิด อาทิ คำภีร์ ปิ่นฑะกูล, กฤษณะ ภูผา และสถาพร วาจาขำ ทำให้บรรหาร ศิลปอาชา ซึ่งขณะนั้นดำรงตำแหน่งนายกสมาคมกีฬาจังหวัดสุพรรณบุรี มอบหมายให้เกรียง นักพาณิชย์ ก่อตั้งสโมสรขึ้นในปี 2540 เพื่อให้นักเตะชุดนี้ได้ลงทำการแข่งขันฟุตบอลชิงถ้วยพระราชทานประเภท ง. โดยใช้สิทธิ์ของสมาคมกีฬาจังหวัดสุพรรณบุรีลงทำการแข่งขัน และใช้ชื่อทีมว่า “สโมสรฟุตบอลจังหวัดสุพรรณบุรี” มีสัญลักษณ์เป็นรูปประตูเมือง ตรงกลางเป็นรูปลูกบอลและมีแผนที่จังหวัดสุพรรณบุรีอยู่ด้านใน สีประจำทีมคือ สีส้มและสีกรมท่า และได้รับฉายานามว่า "ทีมขุนแผนสุพรรณฯ" ซึ่งในขณะนั้น ชนะ ยอดปรางค์ เป็นผู้ฝึกสอนของทีม
ต่อมาในปี 2542 สโมสรฟุตบอลจังหวัดสุพรรณบุรี ได้เข้าร่วมโปรวินเชียลลีกของสมาคมกีฬาแห่งประเทศไทย โดยผลงานในลีกฤดูกาลแรก สุพรรณบุรีจบฤดูกาลในฐานะรองแชมป์ ต่อมาในปี 2545 สุพรรณบุรีคว้าแชมป์โปรลีกได้สำเร็จ ต่อมาในโปรลีก 2546 สโมสรได้เปลี่ยนชื่อทีมเป็น "สุพรรณบุรี วอร์ริเออร์" และจบฤดูกาลในฐานะรองแชมป์ และสามารถคว้าแชมป์ได้ในปี 2547 และรองแชมป์ในปี 2548 ทำให้ได้สิทธิ์ลงเล่นในไทยแลนด์พรีเมียร์ลีก ฤดูกาล 2549 โดยสถิติการลงเล่นในโปรวินเชียลลีกนั้น ชนะเลิศถึง 2 ครั้ง และรองชนะเลิศ 4 ครั้ง
ในลีกสูงสุดฤดูกาลแรก สุพรรณบุรี วอร์ริเออร์ ได้เปลี่ยนชื่อทีมเป็น “สุพรรณบุรี เอฟซี” และมีฉายาว่า “ช้างศึกยุทธหัตถี” ต่อมาในฤดูกาล 2554 บรรหาร ศิลปอาชา ได้เข้ามาทำทีมในตำแหน่งประธานที่ปรึกษาของสโมสร และมอบหมายให้วราวุธ ศิลปอาชา บุตรชายของเขา เป็นประธานสโมสรฟุตบอลสุพรรณบุรี โดยมีบุญชู จันทร์สุวรรณ เป็นประธานสโมสรกิตติมศักดิ์ และใช้สนามกีฬากลางจังหวัดสุพรรณบุรีเป็นสนามเหย้า แทนที่สนามเดิมคือโรงเรียนกีฬาจังหวัดสุพรรณบุรี
ในไทยพรีเมียร์ลีก ฤดูกาล 2558 สุพรรณบุรีจบฤดูกาลด้วยอันดับที่สาม ทำให้ได้สิทธิ์ไปแข่งขันเอเอฟซีแชมเปียนส์ลีก รอบคัดเลือก ในฤดูกาล 2559 อย่างไรก็ตาม สนามเหย้าของสโมสรไม่ผ่านการรับรองมาตรฐานของเอเอฟซี ส่งผลให้ชลบุรีซึ่งจบฤดูกาลด้วยอันดับที่ 4 ได้สิทธิ์เข้าร่วมแข่งขันแทน
ในไทยลีก ฤดูกาล 2562 ซึ่งมีสโมสรเข้าร่วมแข่งขัน 16 สโมสร สุพรรณบุรีจบอันดับที่ 14 ของตาราง โดยปกตินั้นจะต้องตกชั้นลงไปเล่นในไทยลีก 2 ฤดูกาล 2563 แต่เนื่องจากสโมสรฟุตบอลพีทีที ระยองได้ประกาศขอพักทีมในฤดูกาล 2563 และตามกฎระเบียบของการแข่งขันไทยลีก ระบุเอาไว้ว่าหากมีสโมสรใดสโมสรหนึ่งตัดสินใจไม่ส่งทีมเข้าแข่งขันก็จะทำให้จำนวนทีมตกชั้นลดลงไป ดังนั้นทำให้จากเดิมที่จะตกชั้น 3 ทีม ก็จะเหลือแค่ 2 ทีมเท่านั้น สโมสรสุพรรณบุรีจึงไม่ต้องตกชั้นและยังคงได้ลงเล่นบนลีกสูงสุดต่อไป
ในไทยลีก ฤดูกาล 2563–64 สุพรรณบุรีรอดพ้นจากการตกชั้นอย่างหวุดหวิดด้วยการเปิดบ้านเอาชนะสุโขทัยในนัดปิดฤดูกาล แต่ในไทยลีก ฤดูกาล 2564–65 สุพรรณบุรีจบอันดับที่ 14 ของตาราง ทำให้ต้องตกชั้นสู่ไทยลีก 2 ในรอบ 10 ปี
ประวัติสัญลักษณ์ของสโมสร
(2546-2547)
(2548-2553)
(2556-2557)
(2558-)
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นที่ถูกยืมตัว

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้เล่น > ผู้เล่นชุดรุ่นอายุไม่เกิน 23 ปี

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เจ้าหน้าที่ทีมสตาฟ์ประจำสโมสร

| ตำแหน่ง | ชื่อ |
| --- | --- |
ประธานสโมสร:  วันธรรมนูญ จันทร์สุวรรณ
ผู้จัดการทีม:  เกรียงไกร วุฒิพานิช
หัวหน้าผู้ฝึกสอน:  อิสระ ศรีทะโร
ผู้ช่วยผู้ฝึกสอน:  เถลิงศักดิ์ ศิริประภา
ผู้ฝึกสอนผู้รักษาประตู:  ทนงศักดิ์ พันภิพัฒน์
ผู้ช่วยผู้ฝึกสอนผู้รักษาประตู:  ธวัช ยอดปราง
ผู้ฝีกสอนฟิตเนส:  อุทัย บุญประเสริฐ
เจ้าหน้าที่ทีมสตาฟ์ประจำสโมสร > รายชื่อหัวหน้าผู้ฝึกสอน

รายชื่อหัวหน้าผู้ฝึกสอน (พ.ศ. 2555–ปัจจุบัน)
| ชื่อ | สัญชาติ | ตั้งแต่ | ถึง | เกียรติประวัติ |
| --- | --- | --- | --- | --- |
| วรวุฒิ ศรีมะฆะ |  | ธันวาคม 2554 | 29 ตุลาคม 2555 | รองชนะเลิศ ไทยลีกดิวิชัน 1 ฤดูกาล 2555 (เลื่อนชั้นสู่ไทยพรีเมียร์ลีก ฤดูกาล 2556) |
| พยงค์ ขุนเณร |  | มกราคม 2556 | ธันวาคม 2556 |  |
| อาเลชังดรี ปอลกิง |  | 2 มกราคม 2557 | 12 พฤษภาคม 2557 |  |
| อเดบาโย กาเดโบ (รักษาการ) |  | 13 พฤษภาคม 2557 | 7 มิถุนายน 2557 |  |
| เวลิซาร์ โปปอฟ |  | 8 มิถุนายน 2557 | 24 พฤศจิกายน 2557 |  |
| เซร์ชีอู ฟารีอัส |  | 18 ธันวาคม 2557 | 13 สิงหาคม 2558 |  |
| วรวุฒิ ศรีมะฆะ (รักษาการ) |  | 13 สิงหาคม 2558 | 13 ธันวาคม 2558 | อันดับที่ 3 ไทยพรีเมียร์ลีก ฤดูกาล 2558 |
| Sérgio Aparecido |  | 6 มกราคม 2559 | 22 มีนาคม 2559 |  |
| รีการ์โด โรดรีเกซ |  | 22 มีนาคม 2559 | 28 มิถุนายน 2559 |  |
| เซร์ชีอู ฟารีอัส |  | 4 กรกฎาคม 2559 | 16 เมษายน 2560 |  |
| วรวุฒิ ศรีมะฆะ (รักษาการ) |  | 16 เมษายน 2560 | 21 พฤษภาคม 2560 |  |
| อเดบาโย กาเดโบ |  | 22 พฤษภาคม 2560 | 24 มิถุนายน 2561 |  |
| ไพโรจน์ บวรวัฒนดิลก |  | 29 มิถุนายน 2561 | 11 ตุลาคม 2561 |  |
| ธชตวัน ศรีปาน |  | 12 พฤศจิกายน 2561 | 2 มิถุนายน 2562 |  |
| อเดบาโย กาเดโบ |  | 4 มิถุนายน 2562 | 19 พฤษภาคม 2565 |  |
| สถาพร วาจาขำ |  | 6 มิถุนายน 2565 | 4 ธันวาคม 2566 |  |
| เถลิงศักดิ์ ศิริประภา (รักษาการ) |  | 4 ธันวาคม 2566 | 12 ธันวาคม 2566 |  |
| สระราวุฒิ ตรีพันธ์ |  | 12 ธันวาคม 2566 | 5 สิงหาคม 2567 |  |
| อิสระ ศรีทะโร |  | 5 สิงหาคม 2567 |  |  |
เกียรติประวัติ

โปรวินเชียลลีก - ชนะเลิศ 2 สมัย - 2545, 2547
ไทยพรีเมียร์ลีก - อันดับ 3 ฤดูกาล 2558
ไทยลีกดิวิชั่น 1 - อันดับ 2 ฤดูกาล 2555
สโมสรพันธมิตร

โบรุสซีอาดอร์ทมุนท์
โยโกฮามะ เอ็ฟ มารินอส
แหล่งข้อมูลอื่น

สโมสรฟุตบอลสุพรรณบุรี ที่เฟซบุ๊ก
| ด ค กผู้เล่นชุดปัจจุบันของสโมสรฟุตบอลสุพรรณบุรี  |
| --- | --- |
 1 ศุภวัฒน์  2 เจตน์จิณณ์(c)  3 รชานนท์  5 พีรพงศ์  9 โดกลัส  10 สิทธินันท์  14 ปฏิภาณ  15 จง-ช็อน  16 คัง ยุน-ซ็อก  17 อภิวิชฐ์  18 พีรณัฐ  19 มฆวัน  20 เพทาย  23 ทนงศักดิ์  24 สิทธิโชค  31 นิรุธ  33 โซซา  37 พิทวัส  39 เนติธร  40 ภานุธัช  41 เกียรติศักดิ์  42 ภูรีวัฒน์  55 ณัฏฐิกรณ์  หัวหน้าผู้ฝึกสอน: อิสระ 
| ด ค กสโมสรฟุตบอลสุพรรณบุรี – ผู้จัดการทีม |
| --- | --- |
 วรวุฒิ (2554–55)  พยงค์ (2556)  ปอลกิง (2557)  กาเดโบร (2557)  โปปอฟ (2557)  ฟารีอัส (2557–58)  วรวุฒิ (2558)  อาปาเรซีดู (2559)  โรดรีเกซ (2559)  ฟารีอัส (2559–60)  วรวุฒิร (2560)  กาเดโบ (2560–61)  ไพโรจน์ (2561)  ธชตวัน (2561–62)  กาเดโบ (2562–65)  สถาพร (2565–66)  สระราวุฒิ (2566–67)  อิสระ (2567–)  (ร) = รักษาการ
| ด ค กไทยลีก 2 |
| --- | --- |
บริษัท ไทยลีก จำกัด
สโมสร (ฤดูกาล 2567–68):  เกษตรศาสตร์  จันทบุรี  ชลบุรี  ชัยนาท ฮอร์นบิล  เชียงใหม่ ยูไนเต็ด  พลังกาญจน์  ตราด  นครศรีฯ ยูไนเต็ด  บางกอก  โปลิศ เทโร  พัทยา ยูไนเต็ด  แพร่ ยูไนเต็ด  มหาสารคาม เอสบีที  ลำปาง  ศรีสะเกษ ยูไนเต็ด  สมุทรปราการ ซิตี้  สุพรรณบุรี  อยุธยา ยูไนเต็ด 
สโมสรที่เคยแข่งขันในไทยลีก 2:  กรมสนับสนุน กองพลนาวิกโยธิน  กระบี่  กรุงเทพคริสเตียนวิทยาลัย  การท่าเรือ  การบินไทย  การไฟฟ้าส่วนภูมิภาค  แกรนด์ อันดามัน ระนอง ยูไนเต็ด  ขอนแก่น  ขอนแก่น ยูไนเต็ด  คัสตอม ยูไนเต็ด  ฉะเชิงเทรา  เชียงราย ยูไนเต็ด  เชียงใหม่  เซ็นทรัล  ไดสตาร์ กรุงเทพฯ  ทีเอ ระยอง  ทีโอที   ไทยยูเนียน สมุทรสาคร  ไทยฮอนด้า  ธนาคารกรุงไทย  ธำรงไทยสโมสร  นครปฐม ยูไนเต็ด  นครราชสีมา มาสด้า  นครสวรรค์  นราธิวาส  บีจี ปทุม ยูไนเต็ด  บีบีซียู  บุรีรัมย์  ปราจีนบุรี  พนักงานยาสูบ  พัทยา ยูไนเต็ด  พัทลุง  พิจิตร  พิษณุโลก  พีที ประจวบ  พีทีที ระยอง  เพื่อนตำรวจ  ภูเก็ต  มหาวิทยาลัยกรุงเทพ  มหาวิทยาลัยรังสิต  เมืองกาญจน์ ยูไนเต็ด  เมืองทอง ยูไนเต็ด  ร้อยเอ็ด ยูไนเต็ด  ระยอง  ระยอง ยูไนเต็ด  ราชนาวี  ราชบุรี  ราชประชา  ราชวิถี  โรงเรียนจ่าอากาศ  ลำพูน วอร์ริเออร์  ศรีราชา  ศรีสะเกษ  สกลนคร  สงขลา ยูไนเต็ด  สมาคมกีฬากรุงเก่า  สมุทรปราการ  สมุทรสงคราม  สระบุรี  สำนักงานทรัพย์สินพระมหากษัตริย์  สุโขทัย  สุราษฎร์ธานี  หนองบัว พิชญ  อยุธยา  อ่างทอง  อาร์แบค  อาร์มี่ ยูไนเต็ด  อุดรธานี  อุทัยธานี  อุบล ยูไนเต็ด  โอสถสภา  แอร์ฟอร์ซ ยูไนเต็ด 
ฤดูกาล:  2540  2541  2542  2543  2544/45  2545/46  2547  2548  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
ผู้เล่นสโมสรฟุตบอลสุพรรณบุรีในฤดูกาล 2559
วัดศาลาแดงเหนือ

| วัดศาลาแดงเหนือ |
| --- | --- |

ที่ตั้ง: ตำบลเชียงรากน้อย อำเภอสามโคก จังหวัดปทุมธานี
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดศาลาแดงเหนือ เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมฝั่งแม่น้ำเจ้าพระยาฝั่งตะวันออก ในตำบลเชียงรากน้อย อำเภอสามโคก จังหวัดปทุมธานี
ประวัติ

ชาวมอญเมืองเมาะตะมะที่อพยพมา เนื่องจากพ่ายแพ้สงครามพม่า จึงพากันอพยพครอบครัวเข้ามาพึ่งพระบรมโพธิสมภารในพระบาทสมเด็จพระพุทธเลิศหล้านภาลัย ซึ่งเป็นการอพยพครั้งที่ 8 ของชาวมอญเข้าสู่ประเทศไทย ได้ตั้งบ้านเรือนและได้สร้างวัดศาลาแดงเหนือไว้ในราว พ.ศ. 2382 วัดได้รับพระราชทานวิสุงคามสีมาเมื่อ พ.ศ. 2409
ชื่อวัด ศาลาแดง หรือ เภียปราน ในภาษามอญที่แปลว่า "วัดไม้แดง" มาจากชื่อ บ้านศาลาแดง เป็นชื่อหมู่บ้านและวัดไปตามชื่อบ้านเมืองเก่าของตนที่เมืองมอญ วัดเภียปรานที่เมืองมอญนั้นมีอยู่จริงที่เมืองเมาะตะมะ (แต่ปัจจุบันถูกทิ้งร้างไปแล้ว) ด้านทิศตะวันออกของตัววัดติดกับแม่น้ำสาละวิน ด้านทิศตะวันตกติดภูเขามีต้นไม้แดงอยู่มากที่มาของชื่อว่าวัดหรือบ้านศาลาแดง สันนิษฐานว่าหน่วยงานราชการไทยไม่สามารถถอดเสียงภาษามอญเป็นอักษรไทยได้ จึงอาศัยสิ่งที่มีอยู่ในวัดตั้งชื่อ เช่น เอาศาลาท่าน้ำหลังเก่ามาตั้งชื่อวัด  อย่างไรก็ดียังมีข้อมูลว่า วัดศาลาแดงเหนือนี้อาจเป็นชื่อที่มีมาแต่เดิม เพราะในอดีตเคยมีวัดศาลาแดงใต้อยู่บริเวณฝั่งตะวันออกเฉียงใต้คลองเชียงรากใหญ่ ปัจจุบันวัดนี้ได้ถูกยุบรวมกับวัดเกรินไปแล้ว
เสนาสนะ

ภายในวัดพบสถาปัตยกรรมและประติมากรรมที่น่าสนใจดังนี้ ศาลาการเปรียญสร้างเมื่อปี พ.ศ. 2417 เดิมเป็นโรงโขนหลวงที่กรุงเทพ มีหน้าบันไม้ฉลุลวดลายอันงดงาม ศิลปะสมัยรัตนโกสินทร์และพระประธานในโบสถ์เป็นพระพุทธรูปสมัยอยุธยา บนศาลามีตู้พระพุทธรูปดัดแปลงจากธรรมาสน์ลายจำหลักไม้ และมีการสวดมนต์ภาษามอญทุกวัน บนกุฏิมีเครื่องกรองน้ำสมัยโบราณที่เกิดจาก ภูมิปัญญาชาวบ้านซึ่งหาชมได้ยาก
วิหารหลวงปู่บุนนาค เป็นที่ประดิษฐานรูปหล่อโลหะ หอไตรก่ออิฐถือปูนอยู่กลางสระน้ำใน พ.ศ. 2473 สร้างแทนหอไตรหลังเดิมที่เป็นอาคารไม้หลังคามุง กุฏิสงฆ์ทรงปั้นหยา สร้างใน พ.ศ. 2451 เพื่อใช้เป็นกุฏิของหลวงปู่บุนนาค อดีตเจ้าอาวาสวัดศาลาแดงเหนือ ตั้งอยู่ติดกับหอสวดมนต์ ตัวอาคารเป็นสถาปัตยกรรมแบบตะวันตกที่สวยงาม กรอบหน้าต่างด้านบนทำเป็นช่องแสงฉลุลายพรรณพฤกษาแบบตะวันตก เจดีย์มอญ ตั้งอยู่ริมแม่น้ำเจ้าพระยา เป็นของเก่ามีมาแต่แรกสร้างวัดอย่างน้อยก็ตั้งแต่ก่อน พ.ศ. 2409 ขึ้นมาเล็กน้อย เดิมเป็นเจดีย์ทรงจอมแห มีฐานองค์ระฆัง ปล้องไฉน และปลียอดแบบมอญ ต่อมาใน พ.ศ. 2525 องค์เจดีย์ถูกกิ่งไม้ล้มทับเสียหาย ปี พ.ศ. 2533 ได้รับการบูรณะเปลี่ยนแปลงรูปทรงไปจากเดิม และหอระฆัง ตั้งอยู่ตรงข้ามกับศาลาการเปรียญ เป็นหอระฆังไม้ทรงไทยขนาดเล็กเครื่องบนมีใบระกาหางหงษ์ครบถ้วน ตั้งบนเสายกสูงสี่ต้นด้านบนแขวนระฆัง
มยุริญ ผ่องผุดพันธ์

| มยุริญ ผ่องผุดพันธ์ |
| --- | --- |
ชื่อเกิด: มยุริญ ผ่องผุดพันธ์
เกิด: 26 พฤศจิกายน พ.ศ. 2518 (49 ปี) กรุงเทพมหานคร ประเทศไทย
อาชีพ: นักแสดง พิธีกร เจ้าของธุรกิจ
ปีที่แสดง: พ.ศ. 2538–ปัจจุบัน
ผลงานเด่น: สุดสายป่าน (2538) แม่ศรีไพร (2539) สุดแต่ใจจะไขว่คว้า (2540) นิรมิต (2540) จำเลยรัก (2540) ไฟริษยา (2541) มณีหยาดฟ้า (2543) เป็นต่อ (2547–ปัจจุบัน) แก้วตาพี่ (2549) บริษัทบำบัดแค้น (2552) ดอกโศก (2555) อสูรน้อยในตะเกียงแก้ว (2555) คุณชายรัชชานนท์ (2556) อย่าลืมฉัน (2557) ปีกมงกุฎ (2557) น้ำตากามเทพ (2558) วัยแสบสาแหรกขาด (2559) ดอกกระถินริมรั้ว (2559) คลื่นชีวิต (2560) บาปรักทะเลฝัน (2560) กับดักเสน่หา (2560) บ้านสาวโสด (2563) คุณชาย (2565) หมอหลวง (2566) รักท่วมทุ่ง (2567) ดุจอัปสร (2567) พรชีวัน (2567)
มยุริญ ผ่องผุดพันธ์ (เกิด 26 พฤศจิกายน พ.ศ. 2518) ชื่อเล่น กิ๊ก เป็นนักแสดงหญิงชาวไทยเชื้อสายจีน เธอมีผลงานการแสดงตั้งแต่ พ.ศ. 2538 ส่วนใหญ่รับบทเป็นนางร้ายในระยะแรก ๆ และรับบทเป็นเพื่อนนางเอกในระยะต่อมา จากนั้นจึงเริ่มผันมารับบทดีสลับไปด้วย ซึ่งก็ได้รับผลตอบรับเป็นอย่างดี โดยเฉพาะบท ทิพย์ ในซิตคอมเรื่อง เป็นต่อ ทำให้เป็นที่จดจำของคนดูส่วนใหญ่ ปัจจุบันเป็นนักแสดงอิสระ ที่ได้รับการยอมรับด้านฝีมือการแสดงและมีผลงานการแสดงหลากหลายบทบาท
ประวัติ

มยุริญ ผ่องผุดพันธ์ เป็นบุตรของนายปริญญา กับนางมยุรี ผ่องผุดพันธ์ จบการศึกษาระดับประถมศึกษาและมัธยมศึกษา จากโรงเรียนสาธิตจุฬาฯ ระดับปริญญาตรีศิลปะศาสตรบัณฑิต ภาควิชาภาษาและวัฒนธรรมตะวันตก สาขาภาษาเยอรมัน ที่คณะศิลปศาสตร์ มหาวิทยาลัยธรรมศาสตร์ และปริญญาโท นิเทศศาสตรมหาบัณฑิต สาขาวารสารและสารสนเทศ ที่ คณะนิเทศศาสตร์ จุฬาลงกรณ์มหาวิทยาลัย
ประวัติ > ชีวิตส่วนตัว

ช่วงกลางเดือนธันวาคม พ.ศ. 2566 มยุริญได้เดินทางไปบวชชีครั้งที่ 2 ต่อจากปี พ.ศ. 2561 ที่ สาธารณรัฐแห่งสหภาพเมียนมา โดยปฏิบัติธรรมเป็นเวลา 9 เดือน
เเละมยุริญเดินทางกลับมาที่ประเทศไทย เมื่อวันที่ 8 กันยายน พ.ศ. 2567 และเข้ารับการปฏิบัติธรรมต่ออีก 2 สัปดาห์ที่ประเทศไทย
ก่อนที่ล่าสุดมยุริญได้ลาสิกขาเป็นที่เรียบร้อยแล้วเมื่อวันที่ 24 กันยายน พ.ศ. 2567
ผลงาน > ผลงานซิตคอม

| ปี | เรื่อง | รับบทเป็น | ออกอากาศ |
| --- | --- | --- | --- |
| 2539 | 3หนุ่ม 3มุม ตอน แฮปปี้ เอ็นติ้ง (หรือเปล่า) | ม.ร.ว.วรรณวดี รัศมีดาราลักษณ์ | ช่อง 7 |
| 2547 - 2555 | เป็นต่อ | ทิพย์วรรณ วงศ์ศร (ทิพย์) | ช่อง 3 |
| 2551 | มหาชนชาวแฟลต | ดาวลอย | ช่อง 3 |
| 2555 - 2556 | เป็นต่อ ขั้นเทพ | ทิพย์วรรณ วงศ์ศร (ทิพย์) | ช่องวัน |
| 2556 | บ้านนี้มีรัก ตอน เตี่ยจัดให้  | บัว | ช่อง 9 |
| 2557 | ยมบาลเจ้าขา ตอน บาปเพราะรัก  | ยาใจ | ช่อง 7 |
| 2557 | เซน...สื่อรักสื่อวิญญาณ ตอน แม่ยายวาจาสิทธิ์  | อั้ม | ช่อง 5 |
| 2557 | หลวงตามหาชน | คุณนายสมร | ช่อง 3 |
| 2557 - 2559 | เป็นต่อ NEW SEASON | ทิพย์วรรณ วงศ์ศร (ทิพย์) | ช่องวัน 31 |
| 2560 | เป็นต่อ 2017 | ทิพย์วรรณ วงศ์ศร (ทิพย์) | ช่องวัน 31 |
| 2561 | เป็นต่อ 2018 | ทิพย์วรรณ วงศ์ศร (ทิพย์) | ช่องวัน 31 |
| 2562 | เป็นต่อ 2019 | ทิพย์วรรณ วงศ์ศร (ทิพย์) | ช่องวัน 31 |
| 2563 | เป็นต่อ 2020 | ทิพย์วรรณ วงศ์ศร (ทิพย์) | ช่องวัน 31 |
| 2564 | เป็นต่อ 2021 | ทิพย์วรรณ วงศ์ศร (ทิพย์) | ช่องวัน 31 |
| 2565 | เป็นต่อ 2022 | ทิพย์วรรณ วงศ์ศร (ทิพย์) | ช่องวัน 31 |
| 2566 | เป็นต่อ 2023 | ทิพย์วรรณ วงศ์ศร (ทิพย์) | ช่องวัน 31 |
| 2567 | เป็นต่อ 2024 | ทิพย์วรรณ วงศ์ศร (ทิพย์) | ช่องวัน 31 |
| 2568 | เป็นต่อ 2025 | ทิพย์วรรณ วงศ์ศร (ทิพย์) | ช่องวัน 31 |
ผลงาน > พิธีกร

| ปี | รายการ | ออกอากาศทางสถานี |
| --- | --- | --- |
| 2543 | รายการมิติลี้ลับ | ช่อง 7 (ทุกวันพุธ 22.25 น.) |
| 2546 | รายการรายวันบันเทิง | ช่อง 5 (ทุกวัน จันทร์ - ศุกร์ 11.00 - 11.30 น.) |
| 2550 | รายการ 108 แสนสุข | ช่อง 5 (ทุกวันจันทร์ 15.00 - 15.30 น.) |
| 2553 | รายการผู้หญิงต้องรู้ (แทน ธัญญ่า ธัญญาเรศ ชั่วคราว) | ช่อง 9 (ทุกวันพุธ 10.30 - 11.00 น.) |
| 2557 | รายการสมาคมนิยมธรรม | ช่อง New TV (ทุกวันเสาร์ 06.00 - 07.00 น.) |
| 2557 | รายการ CEO ซี้ปึ้ก | ช่อง 3 |
ผลงาน > ภาพยนตร์

A Moment in June ณ ขณะรัก
สิ่งเล็กเล็กที่น่าร็อก (App Love) รับบท เจี๊ยบ(แม่ของติ๊ก)
พจมาน สว่างคาตา รับบท คุณหญิงใหญ่
รางวัล

ชนะเลิศการประกวด New Star Award (2538)
Think Positive Women Awards 2010 by BSC Cosmetology (2553)
บุคคลต้นแบบประจำปี 2554 ด้านความโปร่งใสและซื่อตรง จากงานสมัชชาคุณธรรมแห่งชาติครั้งที่ 5 (2554)
รางวัลไนน์เอ็นเตอร์เทน อวอร์ดส์ ครั้งที่ 9 สาขารางวัลเกียรติยศ บันเทิงเทิดธรรม (2559)
แหล่งข้อมูลอื่น

มยุริญ ผ่องผุดพันธ์ ที่เฟซบุ๊ก
คณะรัฐมนตรีไทย คณะที่ 53

| คณะรัฐมนตรีชวน 2 |
| --- | --- |
คณะรัฐมนตรีคณะที่ 53 แห่งราชอาณาจักรไทย
พ.ศ. 2540 - 2544

วันแต่งตั้ง: 14 พฤศจิกายน​ พ.ศ. 2540
วันสิ้นสุด: 17 กุมภาพันธ์​ พ.ศ. 2544   (3 ปี 95 วัน)
บุคคลและองค์กร
พระมหากษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
นายกรัฐมนตรี: ชวน หลีกภัย​
พรรคร่วมรัฐบาล: พรรคประชาธิปัตย์ (123) พรรคชาติพัฒนา (52) (2541-2544) พรรคชาติไทย (39) พรรคกิจสังคม (20) พรรค​ประชากรไทย (กลุ่มงูเห่า) (13) พรรคเอกภาพ​ (8) พรรคเสรีธรรม (4) พรรคพลังธรรม (1) พรรคไท (1)
สถานะในสภานิติบัญญัติ: รัฐบาลผสม 243 / 375 
พรรคฝ่ายค้าน: พรรคความหวังใหม่ (125) พรรคประชากรไทย (5) พรรคมวลชน (2)
ผู้นำฝ่ายค้าน: ชวลิต ยงใจยุทธ
ประวัติ
สิ้นสุดจากการเลือกตั้ง: เลือกตั้งทั่วไป 2544
สภานิติบัญญัติ: สภาผู้แทนราษฎรไทย ชุดที่ 20
ก่อนหน้า: คณะรัฐมนตรีไทย คณะที่ 52
ถัดไป: คณะรัฐมนตรีไทย คณะที่ 54
คณะรัฐมนตรีคณะที่ 53 (14 พฤศจิกายน พ.ศ. 2540 – 9 พฤศจิกายน พ.ศ. 2543)
นายชวน หลีกภัย เป็นนายกรัฐมนตรี ประกาศพระบรมราชโองการ เมื่อวันที่ 9 พฤศจิกายน พ.ศ. 2540 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงลงพระปรมาภิไธยในประกาศ นายวันมูหะมัดนอร์ มะทา ประธานสภาผู้แทนราษฎรเป็นผู้ลงนามรับสนองพระบรมราชโองการ
การเปลี่ยนแปลงคณะรัฐมนตรี > หลังการยุบสภาผู้แทนราษฎร

หลังการยุบสภาผู้แทนราษฎร คณะรัฐมนตรีทั้งคณะปฏิบัติหน้าที่รักษาการ ซึ่งมีรัฐมนตรีขอลาออกในขณะรักษาการ ดังนี้
วันที่ 15 พฤศจิกายน 2543 นายไพโรจน์ โล่ห์สุนทร ขอลาออกจากตำแหน่งรัฐมนตรีช่วยว่าการกระทรวงศึกษาธิการ
วันที่ 17 พฤศจิกายน 2543 นายสุชน ชามพูนท ขอลาออกจากตำแหน่งรัฐมนตรีว่าการทบวงมหาวิทยาลัย
วันที่ 21 พฤศจิกายน 2543 นายอดิศัย โพธารามิก ขอลาออกจากตำแหน่งรัฐมนตรีประจำสำนักนายกรัฐมนตรี
การสิ้นสุดคณะรัฐมนตรี

คณะรัฐมนตรีคณะนี้สิ้นสุดลง เนื่องจากมีพระบรมราชโองการประกาศยุบสภาผู้แทนราษฎร ในวันที่ 9 พฤศจิกายน 2543 ต่อมาได้มีการเลือกตั้งสมาชิกสภาผู้แทนราษฎรเป็นการทั่วไปในวันที่ 6 มกราคม 2544 ทำให้คณะรัฐมนตรีที่บริหารงานอยู่ต้องพ้นจากตำแหน่งไปตามวาระ